open-index/open-wikipedia-markdown huggingface dataset:
குமரகுருபர சுவாமிகள் புராணம்

**குமரகுருபர சுவாமிகள் புராணம்** என்பது ஒரு நூல். இதனைப் பாடியவர் சேற்றூர் ரா. சுப்பிரமணியக் கவிராயர். இந்த நூல் சாலியமங்கலம் மு. சாம்பசிவ நாயனார் எனபவரால் 1918-ஆம் ஆண்டு பதிப்பிக்கப்பட்டுள்ளது. இதில் 1001 பாடல்கள் உள்ளன. திருப்பனந்தாள் 17-ஆம் பட்டம் சொக்கலிங்கத் தம்பிரான் வேண்டுகோளின்படி இது பாடப்பட்டது.  இதன் பாயிரப் பாடல்கள் 24 உள்ளன. அவற்றுள் குமரகுருபரர் வணக்கமாக வரும் பாடல் இது. 

குலவு புலவோர் நீதியே குமர குருபர முனி எம் கோவே நுந்தம்
இலகு தெய்வத் தன்மை இறை புகழ் சரிதம் தமிழ்க் கவியால் இசைத்தால் இந்த 
உலகர் பாராயணம் செய்து உய்குவர் யான் உய்குவன் என்று உளத்தில் காதல் 
வருவதனால் புகலல் உற்று உம் கருணைத் துணை செய வேண்டி வணங்கினேனே.  

## படலங்கள்
#திருநாட்டுப் படலம்
#திருநகரப் படலம் 
#திருச்செந்தில் சேர் படலம்
#மதுரை வருபடலம்
#பிள்ளைத்தமிழ் அரங்கேற்று படலம்
#தரும்புரம் சார்ந்த படலம்
#சிதம்பரம் சேர் படலம்
#உபதேசம் பெறு படலம்
#காஞ்சி சேர் படலம்
#காசி சேர் படலம் 
#காசி அரசனைக் காண் படலம்
#அன்னதானப் படலம்
#நித்திய ஞான நெட்டை உரு படலம்
#தருமை மும்முறை சார்ந்து காசி சார் படலம்
#மரபு விளக்கப் படலம்
இவற்றில் கூறப்பட்டவை புராணச் செய்திகளே அன்றி வரலாற்றுக்குப் பயன்படுவன அல்ல. எனினும் எங்கெங்கு சென்றார், என்ன செய்தார் என்பதைக் காட்டுவனவாக உள்ளன.

## இப் புராணம் கூறும் செய்திகளில் சில
இவர் குழந்தையாக இருந்தபோது நாவை நீட்டச் சொல்லி அதில் முருகன் தன் ஆறெழுத்து மந்திரத்தை எழுதுகிறான்.
குழந்தையாக இருந்தபோதே உலகப் பற்றைத் துறக்கிறார். 
மதுரையில் மீனாட்சியம்மை பிள்ளைத்தமிழ் அரங்கேற்றம் செய்கிறார்.
அரசன் அணிகலன்களைப் பூட்டி இவரை அழகுபடுத்துகிறான்.
அரசன் வேண்டுகோளின்படி இவர் மீனாட்சிபுரம் அங்கயற்கண்ணி இரட்டைமணிமாலை, சொக்கலிங்கர் கலம்பகம் ஆகிய நூல்களைப் பாடுகிறார்.
சிங்கத்தின் மீது சென்று டில்லி பாதுசாவைக் காண்கிறார்.

## மேற்கோள்

பகுப்பு:புராணங்கள்
அகிலாண்ட நாயகி பிள்ளைத்தமிழ்

**அகிலாண்ட நாயகி பிள்ளைத்தமிழ்** என்னும் நூல் மீனாட்சி சுந்தரம் பிள்ளை இயற்றிய நூல்களில் ஒன்று.  இதில் உள்ள ஒரு பாடல்: 


தருமை வளர் குமரகுரு முனிவன் கல்வி
:சார் பகழிக்கூத்தன் எனத் தரணியோர் சொல்
இருவருமே நன்கு பிள்ளைத்தமிழைச் செய்தற்கு
:ஏற்றவர் என்றிடும் உரை வெந்திட்டது அம்மா
அருமை பெறு காவை அகிலாண்ட வல்லி 
:அம்மை மேல் மேற்படி நற்றமிழை ஆய்ந்து
சுருதி தவறாத குணன் மீனாட்சி
:சுந்தரம் மால் அன்பினொடு சொல்லும்போதே


**சபாபதி முதலியார்** என்பவர் மீனாட்சி சுந்தரம் பிள்ளையை **மழவை மகாலிங்க ஐயரிடம்** அழைத்துச் சென்று அறிமுகம் செய்துவைத்தார். இந்த ஐயர் அவர் காலத்தில் பெரிய தமிழ் வித்துவான். மீனாட்சி சுந்தரம் பிள்ளை தம் அகிலாண்ட நாயகி பிள்ளைத்தமிழ் நூலிலிருந்து மேலே கண்ட பாடலைப் பாடினார். ஐயர் இந்தப் பாடலை மூன்று முறை திரும்பத் திரும்பப் பாடச்சொல்லி மகிழ்ந்தாராம்.  

## மேற்கோள்

## வெளி இணைப்புகள்
திருவானைக்கா அகிலாண்ட நாயகி பிள்ளைத்தமிழ் - Project Madurai

பகுப்பு:பிள்ளைத்தமிழ்
வி. இலட்சுமிகாந்த ராவ்

**வி. இலட்சுமிகாந்த ராவ்** (*V. Lakshmikantha Rao*) என்பவர் இந்திய அரசியல்வாதியும் தெலங்காணாவினை சார்ந்த நாடாளுமன்ற உறுப்பினரும் ஆவார். இவர் இந்திய மாநில அரசியல் கட்சியான தெலுங்கானா இராட்டிர சமிதியின் மூத்த தலைவர் ஆவார். பிராமண சமூகத்தைச் சேர்ந்த இவர், கட்சி உருவானதிலிருந்து இக்கட்சியில் இருந்துவருகிறார்.

இந்திய நாடாளுமன்ற மாநிலங்களவைக்கு 2016ஆம் ஆண்டு நடைபெற்ற தேர்தலில் தெலுங்கானா இராட்ட்சிர சமிதியின் வேட்பாளராக அறிவிக்கப்பட்டார். 3 சூன் 2016 அன்று இவர் இதே கட்சியின் த. சீனிவாஸுடன் போட்டியின்றி தேர்ந்தெடுக்கப்பட்டதாக அறிவிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:மாநிலங்களவை உறுப்பினர்கள்
பகுப்பு:தெலங்காணா அரசியல்வாதிகள்
பகுப்பு:பாரத் இராட்டிர சமிதி அரசியல்வாதிகள்
க. செல்வராஜ்

**க. செல்வராஜ்** (*K. Selvaraj*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் திருப்பூர் மாவட்டம் திருப்பூர் பெருமாள் கோயில் தெருவினைச் சார்ந்தவர் ஆவார். செல்வராஜ் திராவிட முன்னேற்றக் கழகத்தினைச் சார்ந்தவர். இவர் 2021ஆம் ஆண்டு தமிழ்நாடு சட்டப் பேரவைக்கு நடைபெற்ற தேர்தலில் திராவிட முன்னேற்றக் கழக வேட்பாளராகத் திருப்பூர் (தெற்கு) தொகுதியில் போட்டியிட்டுத் தேர்ந்தெடுக்கப்பட்டார்.

## நடைபெற்ற தேர்தல்கள்

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
குல்தீப் ராஜ்

**குல்தீப் ராஜ்** (*Kuldeep Raj*) என்பவர் இந்திய அரசியல்வாதியும் சம்மு காசுமீர் முன்னாள் சட்டமன்ற உறுப்பினரும் ஆவார். பாரதிய ஜனதா கட்சி உறுப்பினரான இவர் ஜம்மு காஷ்மீர் சட்டமன்றத்திற்கு 2014 ஆம் ஆண்டு நடைபெற்ற தேர்தலில் கதுவா மாவட்டத்தில் உள்ள ஹிரநாகர் சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:ஜம்மு காஷ்மீர் அரசியல்வாதிகள்
பகுப்பு:இந்திய அரசியல்வாதிகள்
தெமாங்கோங்

**தெமாங்கோங்** அல்லது **தெமெங்குங்**, ஆங்கிலம்: *Tumenggung* அல்லது *Temenggong;* மலாய் மொழி: *Temenggung*; ஜாவி: *تمڠݢوڠ*; சாவகம்: ꦠꦸꦩꦼꦁ​ꦒꦸꦁ​; *Tumenggung*); என்பது பாரம்பரிய ஜாவானிய, மலாய் இராச்சியங்களில் ஒரு பிரபு பதவியைக் *(Title of Nobility)* குறிக்கும் சொல் ஆகும். மலாக்கா சுல்தானகத்தில் தெமாங்கோங் பதவி ஓர் உயர்ந்த பதவியாகும். 

ஒரு சுல்தானகத்தில் ஒரு சுல்தானின் பாதுகாப்பு படையின் தலைவருக்கான இந்தப் பதவி, சுல்தானின் நம்பிக்கைக்கு உரியவர்களுக்கு மட்டுமே வழங்கப்பட்டது. அதாவது தெமாங்கோங் என்பது ஒரு சுல்தானகத்தின் காவல்துறை மற்றும் இராணுவத்தை மேற்பார்வையிடும் பொறுப்புள்ள பதவி.

## பொது

மலாக்காவின் முதல் மன்னரான பரமேசுவராவின் ஆட்சிக் காலத்தில் தெமாங்கோங் பதவி உருவாக்கப் பட்டது. அப்போது மலாக்கா சுல்தானகத்தின் *(Sultanate of Melaka)* வாரிசாக இருந்தவருக்கு தெமாங்கோங் பதவி வழங்கப்பட்டது. இந்தத் தெமாங்கோங் பதவி, பின்னர் ஜொகூர் சுல்தானகத்தின் காலத்திலும் தொடர்ந்தது.  

ஒரு தெமாங்கோங் பதவி ஒரு சுல்தானால் நியமிக்கப்படும் பதவி. ஓர் இராச்சியத்தின் அதன் எல்லைப் பகுதிகளில் உள்ள பிரதேசங்களின் ஆட்சியாளராக ஒரு தெமாங்கோங் நியமிக்கப்படலாம். அந்தப் பிரதேசங்களில் அவர் ஒரு துணை ஆளுநராக செயல்படுவார். புரூணை சுல்தானகத்தில் தெமாங்கோங் பதவியை வாசீர் *(Wazir)* என்று அழைத்தார்கள்.

### ஜொகூர்

ஜொகூர் சுல்தானகத்தில், தெமாங்கோங் மூவார் *(Temenggong of Muar)* என்பவர், ஏறக்குறைய இரண்டு நூற்றாண்டுகளாக சிகாமட் நகரை மையமாகக் கொண்டு செயல்பட்டு வந்தார்.  

இருப்பினும் தெமாங்கோங் ஜொகூர் *(Temenggong of Johor)* என்பவர் ஒட்டுமொத்த ஜொகூர் மாநிலத்திற்கும் தலைவராக இருந்தார். இவர் தெமாங்கோங் செரி மகாராஜா *(Temenggung Seri Maharaja)* என்று அழைக்கப்பட்டார்.

### தெமாங்கோங் அபு பக்கார்

தெமாங்கோங் மூவார் என்பவர் மூவார், சிகாமட் பகுதிகளுக்குத் தலைவராக இருந்த போதும் அவர் ஜொகூர் தெமாங்கோங்கின் கட்டுப்பாட்டிற்குள் இருந்தார். 1868-இல், தெமாங்கோங் ஜொகூராக இருந்தவர் தெமாங்கோங் அபு பக்கார் *(Temenggong Abu Bakar).* 

இவர் தன்னை ஒரு மகாராஜாவாக அறிவித்ததுக் கொண்டு, ஜொகூர் மாநிலத்தின் கட்டுப்பாட்டையும் ஏற்றுக் கொண்டார். 1885-இல், தன்னை ஒரு சுதந்திர ஆட்சியாளராக அறிவித்து, சுல்தான் எனும் பட்டத்தையும் ஏற்றுக் கொண்டார்.

## மலேசியாவில் தற்போதைய பயன்பாடு

தற்போது மலேசியாவில் மலாய் ஆட்சியாளர்களின் மாநிலங்களிலும் தெமாங்கோங் எனும் பதவி செயல்படுத்தப் படுகிறது. அதன் விவரங்கள்:

## மேற்கோள்கள்

## துணை நூல்கள்

* R.O. Windstedt, *Bendaharas and Temenggungs*, Journal of Malayan Branch of Royal Asiatic Society, Vol X part I, 1932

* R.O. Windstedt, *Early Rulers of Perak, Pahang and Acheh*, Journal of Malayan Branch of Royal Asiatic Society, Vol X part I, 1932

## மேலும் காண்க

பகுப்பு:மலாக்கா
பகுப்பு:மலேசிய வரலாறு
பகுப்பு:மலேசிய முசுலிம்கள்
என். கிருஷ்ணமூர்த்தி

[200px|thumb|right|[என் மகன் (1945 திரைப்படம்)|என் மகன் திரைப்படத்தில் என். கிருஷ்ணமூர்த்தி]]
**என். கிருஷ்ணமூர்த்தி** பழம்பெரும் தென்னிந்திய நாடக, திரைப்பட நடிகர் ஆவார்.

## வாழ்க்கைக் குறிப்பு
கிருஷ்ணமூர்த்தி ஓர் இசைக் குடும்பத்தைச் சேர்ந்தவர். இவருடன் கூடப்பிறந்தவர்கள் அனைவரும் நன்றாகப் பாடுவார்கள். அக்காலத்தில் பிரபலமான *சுகுண விலாச சபை* என்ற நாடகக் குழுவில் தனது ஏழாவது அகவையில் நாடகங்களில் நடிக்கத் தொடங்கினார். *பிரகலாதா* நாடகத்தில் பிரகலாதனாக நடித்துப் புகழடைந்தார். கல்கத்தா ஈசுட் இந்தியா பிலிம் நிறுவனத்தினர் பிரகலாதா நாடகத்தைத் திரைப்படமாக எடுத்தனர். 1933 இல் வெளிவந்த *பிரகலாதன்* என்ற இத்திரைப்படத்தில் கிருஷ்ணமூர்த்தி பிரகலாதனாக நடித்தார். இது இவரது முதல் திரைப்படம் ஆகும். டி. சி. வடிவேல் நாயக்கர் இயக்கியிருந்தார். இவரும் சுகுண விலாச சபையின் ஒரு நடிகராவார்.

கிருஷ்ணமூர்த்தியின் குடும்பத்தில் அவரது சகோதரர், சகோதரிகள் அனைவரும் நன்றாகப் பாடுவார்கள். இவரது ஒரு சில தனிப் பாடல்கள் "ஹிஸ் மாஸ்டர்சு வாய்சு" இசைத்தட்டுகளிலும் வெளிவந்தன. தொடர்ந்து கிருஷ்ணமூர்த்தியின் தந்தை இசைத்தட்டுகளில் வெளியிடுவதற்காகவே "சைனிங் ஸ்டார் சொசைட்டி" என்ற பெயரில் சில நாடங்களைத் தயாரித்துக் கொடுத்தார். அவற்றில் கிருஷ்ணமூர்த்தியும் அவரது குடும்பத்தினரும் நடித்தனர். இவற்றுக்குப் பெரும் வரவேற்புக் கிடைத்தது. கிட்டத்தட்ட ஆறு ஆண்டுகள் இந்த இசைத்தட்டுகள் வெளிவந்தன. ஏகநாத் (1938), சக்திமாயா (1939) ஆகிய திரைப்படங்களைத் தயாரித்து வெளியிட்டது. இவற்றிலும் கிருஷ்ணமூர்த்தியும் அவரது சகோதரரும் நடித்தனர்.

1941 இல் ஜெமினியின் மதனகாம ராஜன் திரைப்படத்தில் மந்திரி மகன் குணசீலனாக நடித்தார். இத்திரைப்படத்தில் இவர் பாடிய *கதை ஒன்று சொல்லுவேன் கேள் பாவாய்* என்ற பாடல் இவருக்குப் பெரும் புகழ் தேடிக் கொடுத்தது. இரண்டாம் உலகப் போர்க் காலத்தில் இவர் விளையாட்டுகளில் அதிக கவனம் எடுத்துக் கொண்டார். குறிப்பாக மேசைப்பந்தாட்டத்தில் சிறப்பாக விளையாடினார். போட்டி ஒன்றுக்காக தில்லி சென்றிருந்த போது இவருக்கு அகில இந்திய வானொலியில் நாடகம் ஒன்றில் பங்கெடுக்கும் வாய்ப்புக் கிடைத்தது. அதன் பின்னர் வானொலியிலேயே நடிகராகவும், அறிவிப்பாளராகவும் பணியாற்றினார். தொடர்ந்து யுப்பிட்டரின் *[[என் மகன் (1945 திரைப்படம்)|என் மகன்]]*, மூர்த்தி பிக்சர்சின் *[[தியாகி (1947 திரைப்படம்)|தியாகி]]*, போனோ பிலிம்சாரின் *[[வினோதினி (திரைப்படம்)|வினோதினி]]*, *[[கோகுலதாசி]]* ஆகிய படங்களிலும் நடித்தார்.

## இவர் நடித்த சில திரைப்படங்கள்
*பிரகலாதன் (1933)
*ஏகநாத் (1938)
*சக்திமாயா (1939) 
*மதனகாம ராஜன் (1941)
*என் மகன் (1945)
*தியாகி (1947)
*உதயணன் வாசவதத்தா (1947)
*கோகுலதாசி (1948)
*வினோதினி (1949)

## மேற்கோள்கள்

பகுப்பு:தமிழ்த் திரைப்பட நடிகர்கள்
தவமாய் தவமிருந்து (தொலைக்காட்சித் தொடர்)

**தவமாய் தவமிருந்து** ஒரு குடும்ப உணர்வு சார்ந்த நாடகத் தொடர் ஆகும். இந்த தொடர் 18 ஏப்ரல் 2022 ஆம் ஆண்டு முதல் ஜீ தமிழ் தொலைக்காட்சியில் திங்கள் முதல் சனி வரை மாலை 6:00 மணிக்கு ஒளிபரப்பானது. இதில் பசங்க பட புகழ் சிவகுமார் மற்றும் அனிதா நாயர் ஆகியோர் முக்கிய வேடங்களில் நடித்துள்ளனர். இந்த தொடரின் இறுதி அத்தியாயம் 8 அக்டோபர் 2023 அன்று ஒளிபரப்பப்பட்டு, 474 அத்தியாயங்களுடன் நிறைவு பெற்றது.

## கதைச் சுருக்கம்
இந்த கதை ஒரு வயதான தம்பதியினரின் வாழ்க்கையை விவரிக்கிறது, அவர்கள் தங்கள் நான்கு குழந்தைகளுக்கு சிறந்ததை வழங்குகிறார்கள். இந்த நால்வவரும் வெவ்வேறு ஆளுமைகளைக் கொண்டுள்ளனர், இது அவர்களின் பெற்றோரை அவமானப்படுத்துகிறது. தங்கள் குழந்தைகளின் அடாவடித்தனமான அணுகுமுறையால் ஏமாற்றமடைந்த வயதான தம்பதிகள் தங்கள் வீட்டை விட்டு வெளியேறி வாழ்க்கையைத் தொடங்க முடிவு செய்கிறார்கள்.

## நடிகர்கள்
* சிவக்குமார் - மார்க்கண்டேயன் (சீதையின் கணவர்; ரேவதி, ரவி, ராஜா மற்றும் மலரின் தந்தை)
* அனிதா நாயர் - சீதை (மார்க்கண்டேயனின் மனைவி; ரேவதி, ரவி, ராஜா மற்றும் மலரின் தாய்)
* மகேஷ் ஜி - ராஜா (மார்க்கண்டேயன் மற்றும் சீதையின் முதல் மகன்)
* டீனு - மேகலா (ராஜாவின் மனைவி)
* பாண்டி கமல் - ரவி (மார்க்கண்டேயன் மற்றும் சீதையின் இரண்டாவது மகன்)
* யாளினி ராஜன் - உமா (ரவியின் மனைவி)
* பிரிட்டோ மனோ - பாண்டி (பாண்டியின் மனைவி)
* சந்தியா ராமச்சந்திரன் - (மார்க்கண்டேயன் மற்றும் சீதையின் இரண்டாவது மகள்)
* பாலா - தங்கராஜ் (ரேவதியின் கணவர்)
* விலாசினி - ரேவதி (மார்க்கண்டேயன் மற்றும் சீதையின் முதல் மகள்)

### சிறப்பு தோற்றங்கள்
* மரியா ஜூலியானா - தாரா
* புவியரசு
* சாய் சக்தி
* சஹானா ஷெட்டி

## நடிகர்களின் தேர்வு
பசங்க படங்களின் மூலம் பிரபலமாக அறியப்பட்ட மார்கண்டேயன் கதாபாத்திரத்திற்கு நடிகர் சிவகுமார் தேர்ந்தெடுக்கப்பட்டார்.  மலையாள நடிகை அனிதா நாயர், மார்க்கண்டேயன் மனைவி சீதாவாக நடிக்கிறார். மகேஷ், பாண்டி கமல், விலாசினி, சந்தியா மற்றும் டீனு ஆகியோர் முக்கிய வேடங்களுக்குத் தேர்ந்தெடுக்கப்பட்டனர். ஆரம்பத்தில் உமா வேடத்தில் ரேவதி இளங்கோ தேர்ந்தெடுக்கப்பட்டார், தொடர் படப்பிடிப்பின் போது, ​​அவர் சில காரணங்களால் தொடரிலிருந்து விலகினார், பின்னர் தொடரின் எபிசோடுகள் ஒளிபரப்பப்படுவதற்கு முன்பு அவருக்கு பதிலாக யாளினி ராஜன் நியமிக்கப்பட்டார். பிரிட்டோ மனோ பாண்டியாக நடிக்கிறார்.

## மதிப்பீடுகள்
கீழேயுள்ள அட்டவணையில் **நீல எண்கள்** மிகக் குறைந்த மதிப்பீடுகளையும் **சிவப்பு எண்கள்**  மிக உயர்ந்த மதிப்பீடுகளைக் குறிக்கும்.

## சர்வதேச ஒளிபரப்பு
* இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

## மேற்கோள்கள்

## வெளி இணைப்புகள்
* 

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:2022 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2023 இல் நிறைவடைந்த தமிழ்த் தொலைக்காட்சி நிகழ்ச்சிகள்
அமுதாவும் அன்னலட்சுமியும்

**அமுதவும் அன்னலட்சுமியும்** என்பது 4 ஜூலை 2022 ஆம் ஆண்டு முதல் ஜீ தமிழ் தொலைக்காட்சியில் திங்கள் முதல் சனி வரை இரவு 7 மணிக்கு ஒளிபரப்பான ஒளிபரப்பாகும் குடும்ப பின்னணியைக் கொண்ட காதல் தொலைக்காட்சி நாடகத் தொடர் ஆகும். இதில் கண்மணி மனோகரன் ராஜஸ்ரீ  மற்றும் அருண் பத்மநாபன் நடித்துள்ளனர்.
இந்த தொடர் 4 ஜூலை 2022 ஆம் ஆண்டு முதல் 20 சனவரி 2024 வரை திங்கள் முதல் சனி வரை ஒளிபரப்பாகி, 470 அத்தியாயங்களுடன் நிறைவு பெற்றது.

கண்மணி மனோகரன்

## கதைச் சுருக்கம்
சிறுவயதிலே அம்மாவை இழந்த அமுதா தன் குடும்பத்திற்காக படிப்பை நிறுத்தி விடுகிறார். படிப்பறிவு இல்லாத காரணத்தால் பல அவமானங்களை சந்திக்கும் அமுதா கட்டினா ஒரு வாத்தியாரை தான் கல்யாணம் கட்டிக்கணும் என முடிவு செய்கிறார். பெருமையாக வாழ்ந்த அன்னலட்சுமி குடும்பத்தில் எதிர்பாராத சூழ்நிலைகளால் சரிந்து போகிறது. இதனால் தன்னுடைய மகனை வாத்தியாராக்கி குடும்ப பெருமையை மீட்டெடுக்க ஆசைப்படுகிறார். செந்தில் தன் அம்மாவின் கனவுக்காக வாத்தியார் வேலை செய்வதாக சொல்லி பக்கத்து ஊரில் உள்ள பள்ளியில் பியூனாக வேலை செய்கிறார். இப்படி மற்றவர்கள் கனவுக்காக மனசுல இருக்க வலிகளை மறைச்சு தானே ஆகணும் ஆனால் எவ்வளவு நாளைக்கு?

செந்திலை வாத்தியார் என நினைத்து காதல் கொள்ளும் அமுதா, மகனை வாத்தியார் என நினைத்து பெருமைப்படும் அன்னலட்சுமி என இருக்கும் போது உண்மை தெரிந்தால் என்னவாகும்?

## நடிகர்கள்
### முக்கிய கதாபாத்திரங்கள்
* கண்மணி மனோகரன் - அமுதா 
**  சிதம்பரத்தின் மூத்த மகள்
* ராஜஸ்ரீ - அன்னலட்சுமி
** செந்தில், பரமு, வடிவேல் மற்றும் புவனா ஆகியோரின் தாய்
* அருண் பத்மநாபன் - செந்தில்
** அன்னலட்சுமியின் மூத்த மகன்

### அமுதா குடும்பத்தினர்
* ரவி பிரகாஷ் - சிதம்பரம்
** அமுதா, இளங்கோ, செல்வா மற்றும் உமாவின் தந்தை
* ஜீவா - செல்வா 
** சிதம்பரத்தின் இளைய மகன்
* ஆனந்த கிருஷ்ணன் - இளங்கோ
** சிதம்பரத்தின் மூத்த மகன்
** சல்மா அருண் - நாகலட்சுமி
** சிதம்பரத்தின் மருமகள்
* முத்தழகி - உமா
** சிதம்பரத்தின் இளைய மகள்

### அன்னலட்சுமி குடும்பத்தினர்
* ராஜ் கபூர் - மாணிக்கம் 
** அன்னலட்சுமியின் தம்பி
* சியமந்த கிரண் - பரமேஸ்வரி
** அன்னலட்சுமியின் மூத்த மகள்
* முனிஷ்ராஜா - சின்னா
** அன்னலட்சுமியின் மருமகன்
* அக்ஷரா - புவனா
** அன்னலட்சுமியின் இளைய மகள்
* சத்யராஜா - வடிவேல்
** அன்னலட்சுமியின் இளைய மகன்
## மதிப்பீடுகள்
கீழேயுள்ள அட்டவணையில் **நீல எண்கள்** மிகக் குறைந்த மதிப்பீடுகளையும் **சிவப்பு எண்கள்**  மிக உயர்ந்த மதிப்பீடுகளைக் குறிக்கும்.

## சர்வதேச ஒளிபரப்பு
* இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.

## மேற்கோள்கள்

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:2022 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2024 இல் நிறைவடைந்த தொலைக்காட்சி நிகழ்ச்சிகள்
பொன்னியின் செல்வன் (பக்கவழி நெறிப்படுத்தல்)

**பொன்னியின் செல்வன்** என்பது கீழ்கண்டவற்றைக் குறிப்பிடலாம்:

* பொன்னியின் செல்வன், கல்கி கிருஷ்ணமூர்த்தி எழுதிய இந்திய தமிழ்  புதினம்.
* பொன்னியின் செல்வன் (வெளிவராத திரைப்படம்) 1959 இல் வெளியிட திட்டமிடப்பட்டிருந்த திரைப்படம்
* பொன்னியின் செல்வன் (2005 திரைப்படம்), 2005 ஆம் ஆண்டு ராதா மோகன் எழுதி இயக்கிய இந்திய தமிழ்த் திரைப்படம்.
* பொன்னியின் செல்வன் 1 2022 பொன்னியின் செல்வன் புதினத்தை அடிப்படையாகக் கொண்டு மணிரத்னம் எழுதி இயக்கிய இந்திய தமிழ் மொழி திரைப்படத்தின் முதல் பாகம்.
பொன்னியின் செல்வன் 2 2023 பொன்னியின் செல்வன் புதினத்தை அடிப்படையாகக் கொண்டு மணிரத்னம் எழுதி இயக்கிய இந்திய தமிழ் மொழி திரைப்படத்தின் இரண்டாம் பாகம்.
* பொன்னியின் செல்வன் (வலைத் தொடர்), இந்திய தமிழ் மொழியில் வரவிருக்கும் வலைத் தொடர்.
தைமூரியப் படையெடுப்புகள் மற்றும் வெற்றிகள்

**தைமூரின் படையெடுப்புகள்** 14ஆம் நூற்றாண்டின் 7வது தசாப்தத்தில் தொடங்கின. இவை சகதாயி கானரசின் கட்டுப்பாட்டைத் தைமூர் பெற்றதிலிருந்து தொடங்கின. 15ஆம் நூற்றாண்டின் ஆரம்பத்தில் தைமூரின் இறப்பின்போது இந்தப் படையெடுப்புகள் முடிவுக்கு வந்தன. தைமூரின் போர்கள் மற்றும் அவர் பொதுவாக எந்தப் போரிலும் தோற்கடிக்கப்படாத தன்மை ஆகிய காரணங்களால் அனைத்து காலத்திலும் மிகுந்த வெற்றிகரமான இராணுவத் தலைவர்களில் ஒருவராகத் தைமூர் கருதப்படுகிறார். இப்போர்களின் காரணமாக நடு ஆசியா, பாரசீகம், காக்கேசியா, லெவண்ட், மற்றும் தெற்காசியா மற்றும் கிழக்கு ஐரோப்பாவின் பகுதிகள் மீது தைமூர் ஆதிக்கம் செலுத்தினார். மேலும் குறுகிய காலத்திற்கு நீடித்திருந்த தைமூரியப் பேரரசையும் நிறுவினார். அறிஞர்களின் மதிப்பீட்டின்படி, தைமூரின் இராணுவப்படையெடுப்புகளால் 1.7 கோடி மக்கள் இறந்தனர். இது அந்நேரத்தில் உலகின் மொத்த மக்கள் தொகையில் 5% ஆகும்.  

சகதாயி கானரசைப் பிரதிநிதியாக ஆட்சி செய்து வந்த அமீர் உசைனைப் பல்கு யுத்தத்தில் தோற்கடித்த பிறகு தைமூர் மேற்கு சகதாயி கானரசின் (திரான்சாக்சியானா) கட்டுப்பாட்டைப் பெற்றார். ஆனால் செங்கிஸ் கானால் உருவாக்கப்பட்ட விதிகள் தைமூரைக் ககானாக விடாமல் தடுத்தன. ஏனெனில், தைமூர் செங்கிஸ் கானின் நேரடி வழித்தோன்றல் கிடையாது. பதிலாகத் தைமூர் ஒகோடி கானின் வழிவந்த சூர்கத்மிசை ஒரு கைப்பாவைக் கானாக் ஆட்சியில் அமர்த்தினார். இதற்குப் பிறகு தைமூர் அனைத்து திசைகளிலும் பெரும் இராணுவப் படையெடுப்புகளைத் தொடங்கினார். பெரும்பான்மையான மத்திய கிழக்கு மற்றும் நடு ஆசியாவைத் தனது கட்டுப்பாட்டிற்குள் கொண்டு வந்தார். இவர் ஒருபோதும் பேரரசன் அல்லது கலீபா என்ற பட்டத்தை பயன்படுத்தவில்லை. அமீர் என்ற பட்டத்தை மட்டுமே பயன்படுத்தினார். 

தனது ஆட்சி மற்றும் இராணுவப் படையெடுப்புகளைப் சட்டப்படி முறையாக்குவதற்காக உசேனின் விதவையான சராய் முல்க் கனும் என்ற இளவரசியைத் தைமூர் திருமணம் செய்து கொண்டார். இந்த இளவரசி செங்கிஸ்கானின் நேரடி வழித்தோன்றல் ஆவார். இவ்வாறாகத் தைமூர் தன்னை தெமூர் குர்கான் என்று அழைத்துக் கொண்டார். இதன் பொருள் *[[ககான்|மகா கானின்]] மாப்பிள்ளை* என்பதாகும். அதாவது செங்கிஸ் கானின் மாப்பிள்ளை. திரான்சாக்சியானா மற்றும் நடு ஆசியாவில் தைமூர் வெற்றிகொண்ட நிலப்பரப்புகள், மற்றும் அடிமை வம்சத்தவர்கள், உதுமானியப் பேரரசு, தில்லி சுல்தானகம் மற்றும் தங்க நாடோடிக் கூட்டம் ஆகியவற்றின் மீது இவர் பெற்ற கட்டுப்பாடு ஆகியவை இவரது இறப்புக்குப் பிறகு பலவீனமடைந்தன. இதற்குக் காரணம் இவரின் மகன் மற்றும் பேரன் சாருக்கு மிர்சா மற்றும் கலீல் சுல்தான் இடையே நடைபெற்ற வாரிசுரிமைப் போர் ஆகும். எனினும், இந்தியத் துணைக்கண்டத்தில் தைமூரின் எள்ளுப் பேரனாகிய பாபர் நிறுவிய ஒரு தைமூரிய அரசானது முகலாயப் பேரரசு என்ற வடிவத்தில் 19ஆம் நூற்றாண்டின் நடுப்பகுதி வரை எஞ்சிப் பிழைத்திருந்தது.

## உசாத்துணை

பகுப்பு:தைமூரியப் பேரரசு
மரகே

**மரகே** என்பது ஈரானின் கிழக்கு அசர்பைசான் மாகாணத்தில் உள்ள மரகே மாவட்டத்தின் தலைநகரம் ஆகும். 

இந்நகரம் சூபி சாய் ஆற்றின் கரையில் அமைந்துள்ளது. இங்கு பெரும்பாலும் ஈரானிய அசர்பைசானிகள் வாழ்கின்றனர். அவர்கள் அசர்பைஜான் மொழியைப் பேசுகின்றனர். இது வடமேற்கு ஈரானின் மிகப்பெரிய நகரமான தப்ரீசிலிருந்து 140 கிலோமீட்டர் தொலைவில் அமைந்துள்ளது.  

## உசாத்துணை

பகுப்பு:Coordinates on Wikidata
பகுப்பு:ஈரான்
க. கோபால்சாமி

**க. கோபால்சாமி** (*K. Gopalsamy*) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார்.  பொறியியல் பட்டதாரியான இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர் விருதுநகர் மாவட்டம்இராஜபாளையம் சட்டமன்றத் தொகுதியிலிருந்து 14வது தமிழ்நாடு சட்டமன்ற உறுப்பினராக அனைத்திந்திய அண்ணா திராவிட முன்னேற்றக் கழகத்தின் சார்பில் போட்டியிட்டுத் தேர்ந்தெடுக்கப்பட்டார்.

2016ஆம் ஆண்டு நடைபெற்ற தேர்தலில் இத்தொகுதியில் ச. தங்கப்பாண்டியன் வெற்றிபெற்றார். இத்தேர்தலில் அதிமுக சார்பில் ஏஏஎஸ் சியாம் போட்டியிட்டார்.

## மேற்கோள்கள்

பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
மங்கோலியாவில் பௌத்தம்

மங்கோலியாவில் பெரும்பான்மையானவர்களால் பின்பற்றப்படும் சமயம் **[[பௌத்தம்]]** ஆகும். 2010ஆம் ஆண்டு மங்கோலிய மக்கட்தொகைக் கணக்கெடுப்பின்படி, இச்சமயத்தை அங்கு 51.7% மக்கள் பின்பற்றுகின்றனர். **மங்கோலியாவில் பௌத்தம்** அதன் தற்போதைய தனிப் பண்புக் கூறுகளைத் திபெத்தியப் பௌத்தத்தின் கெளுக்கு மற்றும் கக்குயு  பிரிவுகளில் இருந்து பெறுகிறது. எனினும் மங்கோலியப் பௌத்தம் தனித்துவமானதாகவும் உள்ளது. அதற்கெனத் தனிச்சிறப்புப் பண்புகளும் காணப்படுகின்றன.

யுவான் அரசமரபுப் பேரரசர்கள் திபெத்தியப் பௌத்தத்திற்கு மாறியதிலிருந்து மங்கோலியாவில் பௌத்தம் ஆரம்பமானது. மங்கோலியப் பேரரசின் வீழ்ச்சிக்கு பிறகு மங்கோலியர்கள் ஷாமன் மதப் பாரம்பரியங்களுக்கு திரும்பினர். எனினும், 16 மற்றும் 17ஆம் நூற்றாண்டுகளில் பௌத்தம் மீண்டும் மங்கோலியாவில் வளர்ச்சியடந்தது. 
[வலது|thumb|கிதான் நகரமான பார்சு கோத்தில் [தாது கோபுரம்|தாதுக் கோபுரம்]]
வலது|thumb|16ஆம் நூற்றாண்டில் கல்காவின் மையப் பகுதியில் அபுதை கானால் எர்தின் சூ துறவி மாடத்தில் நிறுவப்பட்ட ஒரு பௌத்தக் கோயில்
[thumb|1920கள் வரை சமய மற்றும் அரசுத் தலைவராக [போகடு கான் இருந்தார்.]]
[இடது|thumb|200x200px|[உலான் பத்தூர்|உர்காவில் ஒரு ஆலயத்தில் வழிபடும் மங்கோலியன்.]]
[thumb|அவலோகிதேஸ்வரரின் (மங்கோலியப் பெயர்: மிக்சித் ஜன்ரைசிக்) [மங்கோலியா|மங்கோலியச் சிலை,  கன்டன்தெக்சின்லன் துறவி மாடம். கட்டடத்தின் உட்புறமுள்ள உலகின் மிகப்பெரிய சிலை, உயரம் 26.5 மீ, 1996ல் மீண்டும் உருவாக்கப்பட்டது. (முதலில் 1913ல் உருவாக்கப்பட்டது, ஆனால் 1937ல் அழிக்கப்பட்டது) ]]

## உசாத்துணை

பகுப்பு:நாடுகள் வாரியாக பௌத்தம்
பகுப்பு:மங்கோலியப் பண்பாடு
பகுப்பு:ஆசியாவில் பௌத்தம்
மாத்தூர் பூங்கா

**மாத்தூர் பூங்கா** (*Maaththoor MMDA Park*) என்பது தமிழ்நாடு, சென்னை மாத்தூர் எம்எம்டிஏ அருகே உள்ள நகர்ப்புற பூங்கா ஆகும்.

## வரலாறு
1990-களின் தொடக்கத்தில் மாத்தூர் கிராமத்தில் சென்னைப் பெருநகர் வளர்ச்சிக் குழுமம் வீட்டுவசதி குடியிருப்பினைத் தொடங்கியபோது, பூங்கா அமைக்கத் திட்டத்தில் நிலம் ஒதுக்கப்பட்டது. ஆனால் 2011 வரை, மாத்தூர் கிராம ஊராட்சி, பெருநகர சென்னை மாநகராட்சியுடன் இணைந்த பிறகு, பூங்காவுக்காக ஒதுக்கப்பட்ட இடம் குப்பைக் கிடங்காகத் தவறாகப் பயன்படுத்தப்பட்டது. 2011ஆம் ஆண்டு அக்டோபர் மாதம் பெருநகர சென்னை மாநகராட்சி, பூங்காவை உருவாக்குவதற்காக இந்த இடத்தினைச் சுத்தம் செய்து 2012 ஆம் ஆண்டின் இறுதியில் கட்டுமானப் பணிகளைத் தொடங்கியது. 2016ஆம் ஆண்டு செப்டம்பர் 21 அன்று தமிழ்நாடு முதலமைச்சர் ஜெ. ஜெயலலிதா காணொலி காட்சி மூலம் பூங்காவைத் திறந்து வைத்தார்.

## அமைவிடம்
மாத்தூர் பூங்கா, மாத்தூர் பேருந்து முனையம் அருகே, 2வது பிரதான சாலை மற்றும் 3வது குறுக்குத் தெரு சந்திப்பில் அமைந்துள்ளது.

## பூங்கா
இந்தப் பூங்கா 2.5 ஏக்கர் பரப்பளவில் அமைந்துள்ளது. பூங்காவில் சறுக்கு வளையம், விளையாட்டுப் பகுதி, தயார்ப்படுத்தும் பகுதியுடன் கூடிய விளையாட்டரங்கம், 8 வடிவ நடைபாதைகள், கூழாங்கல் நிறைந்த நடைபாதை, தியான மண்டபம் போன்றவை உள்ளன. இந்த பூங்கா சென்னையின் முதல் 10 பெரிய பூங்காக்களில் ஒன்றாகும். வட சென்னை பகுதியின் மிகப்பெரிய பூங்காவாகும்.

## அருகில் உள்ளன

* மாதவரம் தாவரவியல் பூங்கா
* மாத்தூர் ஏரி
* தமிழ்நாடு கால்நடை மருத்துவ அறிவியல் பல்கலைக்கழகம்

## மேலும் பார்க்கவும்

* சென்னை பூங்காக்கள்

## மேற்கோள்கள்

பகுப்பு:சென்னைச் சுற்றுலா மையங்கள்
பகுப்பு:சென்னையின் புவியியல்
பகுப்பு:Coordinates on Wikidata
பகுப்பு:சென்னை பூங்காக்கள்
ஊணாங்கொடி

thumb|ஊணாங்கொடி
**ஊணாங்கொடி** அல்லது **ஓணாங்கொடி** (*Ipomoea staphylina*) என்பது *கன்வால்வுலேசி* குடும்பத்தைச் சேர்ந்த ஒரு பூக்கும் தாவர இனமாகும். இது தேனீக்களால் மகரந்தச் சேர்க்கை செய்யப்படும் கொடி தாவரமாகும். இது புதர்கள், காடுகளின் ஓரங்கள், வேலிகள், சாலையோரங்களில் வளரக்கூடியது. இது இந்தியா  இந்தோனேசியா, லாவோஸ், மலேசியா, மியான்மர், தாய்லாந்து ஆகிய நாடுகளில் பரவியுள்ளது. கால்நடைகள் இத்தாவரத்தின் இலைகளை உண்ணும். இந்தக் கொடி விறகு கட்டுவதற்கு கயிற்றாக பயன்படுகிறது. இது பொதுவாக நீர் ஆதாரங்களுக்கு அருகிலுள்ள பகுதிகளில் நன்கு வளரக்கூடியது.

## குறிப்புகள்

பகுப்பு:கொடிகள்
பகுப்பு:தமிழ்நாட்டின் தாவரங்கள்
தொட்ட மாலூர்

**தொட்ட மாலூர்** (Mallur, Karnataka) என்பது இந்திய மாநிலமான, கர்நாடகத்தின், ராமநகரம் மாவட்டம், சென்னபட்டணம் வட்டத்தில் உள்ள ஒரு சிற்றூர் ஆகும். இந்த ஊரானது கண்வ ஆற்றின் கரையில் அமைந்துள்ளது. மேலும் இந்த ஊரானது 12 ஆம் நூற்றாண்டில் சோழப் பேரசு காலத்தில் கட்டப்பட்ட அப்ராமேயமய சுவாமி கோயில், அரவிந்தவள்ளி மற்றும் அம்பேகல்லு நவநீத கிருஷ்ணன் கோயில் போன்ற கோயில்களுக்கு புகழ்பெற்றது. இந்த ஊரானது பெங்களூர் மைசூர் மாநில நெடுஞ்சாலையில் பெங்களூரில் இருந்து தோராயமாக 60 கி.மீ தொலைவிலும் மைசூரில் இருந்து 80 கிலோமீட்டர் தொலைவிலும்  அமைந்துள்ளது. இது சென்னபட்டணத்தில் இருந்து 3 கீ. மீ. தொலைவில் உள்ளது.

அம்பேகலு நவநீத கிருஷ்ணரின் சிலை (கையில் வெண்ணெயுடன் தவழும் கிருஷ்ணர்), வடிவில் உள்ள ஒரே கிருஷ்ணர் உள்ள கோயில் இது என்று நம்பப்படுகிறது. த்வைத வேதாந்தத்தின் முக்கிய துறவியான வியாசராஜா (வியாசதீர்த்தர்) என்பவரால் இந்த சிலை நிறுவப்பட்டது எனப்படுகிறது. புகழ்பெற்ற கிருதி (இசையமைப்பு அல்லது பாடல்) "ஜகதோதரனா அடிசிடலே யசோதே" இந்த சிலையின் அழகைப் போற்றும் வகையில் கர்நாடக இசையின் மிக முக்கிய இசையமைப்பாளரான புரந்தரதாசரால் இயற்றப்பட்டது.

போக்குவரத்து: பேருந்து மற்றும் தொடருந்து மூலம் சென்னபட்டணத்தை அடையலாம். சென்னப்பட்டணத்தில் இருந்து உள்ளூர் தானிகள் மற்றும் தனியார் வாகனங்கள் தொட்டமாலூருக்கு பயணிகளை ஏற்றிச் செல்கின்றன.

## வரலாறு

இந்த ஊர் கோயில் அதிட்டாத்தில் உள்ள 11ஆம் நூற்றாண்டு தமிழ்க் கல்வெட்டுகளில் இந்த ஊர் மழவூர் என்று குறிப்பிடப்பட்டுள்ளது. பின்னர் கன்னடத்தில் மால்லூர் என மருவியது.  இங்குள்ள கோயிலானது அப்ரமேய விண்ணகர ஆழ்வர் என்றும் கல்வெட்டில் குறிக்கபட்டுள்ளது. அக்கோயில் தற்போது அப்ராமேயமய சுவாமி கோயில் என அழைக்கப்படுகிறது. இக்கோயில் 11ஆம் நூற்றாண்டில் சோழப் பேரரச்சின் தளபதியான அப்ரமேயரால் கட்டப்பட்டது என்பது வரலாறு. அதனாலேயே இக்கோயில்  அப்ரமேயரின் பெயரால் அழைக்கப்படுகிறது. இக்கோயிலின் சிறப்பு அம்சமாக சோழர்களின் சின்னமான புலி சின்னமும் இக்கோயிலில் பொறிக்கப்பட்டுள்ளது. தஞ்சாவூரில் உள்ள பெருவுடையார் கோயிலைப் போன்று ஆழமான அஸ்திவாரம் இல்லாமல் இந்த மணலில் அப்ரமேய சுவாமி கோயில் கட்டப்பட்டுள்ளதாக செவிவழிக் கதைகள் கூறுகின்றன கூறுகின்றன.

## நிலவியல்
தொட்ட மாலூர் இல் அமைந்துள்ளது.   இது கடல்மட்டத்தில் இருந்து சராசரியாக 739 மீட்டர் (2424 அடி) உயரத்தில் உள்ளது.

## விழாக்கள்
இராமபிரமேய சுவாமியின் பெருந்தேரோட்ட விழா ஆண்டுதோறும் ஏப்ரல்/மே மாதங்களில் நடைபெறும்.

## குறிப்புகள்

பகுப்பு:இராமநகர மாவட்டம்
அகப்புறம், புறப்புறம்

தமிழ் இலக்கியங்களில் கண்ட செய்திகள் இலக்கண நூல்கள் அகம், புறம் என்று இரண்டாகப் பகுத்துக்கொண்டுள்ளன. அவற்றுள் அகத்திணையில் உள்ள துறைகளில் சிலவற்றை **அகப்புறம்** என்றும், புறத்திணையில் உள்ள செய்திகளில் சிலவற்றைப் **புறப்புறம்** என்றும் பாகுபடுத்திக் காண்கின்றன.  

## அகப்புறம்
கைக்கிளை, பெருந்திணை இரண்டும் அன்பொடு புணர்ந்த ஐந்திணையாக இல்லாமல் ஒருதலைக் காமமாகவும், பொருந்தாக் காமமாகவும் இருப்பதால் இவற்றை அகப்புறம் என்றனர்.  வீரசோழியம் என்னும் நூலின் உரையில் உள்ள கலிவெண்பாவாலான மேற்கோள் பாடல் ஒன்று அகப்புறம் 10 வகைப்படும் என்று கூறுகிறது. 
#காந்தள் என்னும் மடலேறுதல்
#காமம் மிகுதியால் வெறியாடும் வள்ளி 
#காதலனுடன் சுரத்தில் நடக்கும்போது வருந்துதல் 
#சுரத்தில் தலைமகன் போரிட்டு மாண்டபோது தலைமகள் அடையும் கவலை 
#போர்ப்பாசறையில் இருக்கும்போது தன் மனைவியை விரும்பல்
#கணவன் பாசறையில் இருக்கும் காலத்தில் மனைவி அவனை விரும்பல்
#இளம் மனைவியை விட்டுவிட்டுக் கணவன் துறவு மேற்கொள்ளல்
#இப்படித் துறந்த தலைமகனை ஊர்மக்கள் பழி தூற்றல்
#துறவு பூண்டு தாபத நிலை மேற்கொண்ட தலைமகனை விட்டுவிட்டு மனைவி நீங்கல்
#துறவு காலத்தில் தாபதன் தன் மனைவியை விரும்புதல்

## புறப்புறம்
தொல்காப்பிய அகத்தியம் உடையார்
வாய்ப்பியனார் 
என்னும் இலக்கண நூலார் இருவர் வாகைத்திணை, பாடாண் திணை, பொதுவியல் படலம் மூன்றும் புறப்புறத் திணைகள் என்று கூறுகின்றனர்.

## மேற்கோள்

பகுப்பு:பொருள் இலக்கணம்
இலேனா ரிபாக்கினா

**இலேனா அந்திரேய்வ்னா ரிபாக்கினா** (*Elena Andreyevna Rybakina*, பிறப்பு: 17 சூன் 1999) உருசிய-கசக்கஸ்தான் தொழில்-முறை டென்னிசு வீராங்கனை ஆவார். இவர் 2022 விம்பிள்டன் பெண்கள் தனிப்பிரிவில் வெற்றி பெற்றார். டென்னிசு பெருவெற்றித் தொடர் போட்டி ஒன்றில் வெற்றி பெற்ற முதலாவது கசக்சுத்தானியர் இவர் ஆவார். அத்துடன் உலகின் முதல் 15 இற்கு வந்த முதலாவது கசக்சுத்தானியரும் ஆவார். இவர் தற்போது கசக்சுத்தானின் 1-வது நிலையில் உள்ள பெண்கள் தென்னிசு வீரர் ஆவார். இவர் உருசியாவில் பிறந்தவர், பின்னர் 2018 முதல் கசக்சுத்தானியக் குடியுரிமை பெற்றுள்ளார்.

## தரவுகள்

### பெருவெற்றித் தொடர்கள்

#### தனிப் பிரிவுகள்

#### இரட்டையர்

**குறிப்பு**: ரிபாக்கினா 2018 சூன் மாதத்தில் உருசியாவிலிருந்து கசக்சுத்தானுக்கு தனது குடியுரிமையை மாற்றினார்.கூட்டமைப்புகளை மாற்றினார்.

### பெருவற்றித் தொடர் இறுதிகள்
#### தனிநபர்: 1 (1 பதக்கம்)

## மேற்கோள்கள்

## வெளி இணைப்புகள்

* 
* 

பகுப்பு:1999 பிறப்புகள்
பகுப்பு:வாழும் மக்கள்
பகுப்பு:கசக்கசுத்தான் டென்னிசு வீரர்கள்
பகுப்பு:உருசிய டென்னிசு வீரர்கள்
ஆப்கானித்தான் படையெடுப்புகள்

ஆப்கானித்தான் ஒரு மலைகள் நிறைந்த நிலம்சூழ் நாடு ஆகும். இது நடு மற்றும் தெற்காசியாவிற்கு நடுவில் அமைந்துள்ளது. மௌரியப் பேரரசு, அலெக்சாந்தரின் பண்டைய மாசிடோனிய பேரரசு, ஸீன் கலீபகம், செங்கிஸ் கானின் தலைமையிலான மங்கோலியப் பேரரசு, தைமூரின் தைமூரியப் பேரரசு, முகலாயப் பேரரசு, பல பாரசீகப் பேரரசுகள், பிரித்தானியப் பேரரசு, சோவியத் ஒன்றியம், மற்றும் கடைசியாக ஐக்கிய அமெரிக்கா மற்றும் அதன் கூட்டாளிகள் ஆகிய நாடுகள் ஆப்கானித்தான் மீது படையெடுத்துள்ளன.  

வரலாற்று ரீதியாக ஆப்கானித்தானை வெல்வதென்பது மேற்கில் இருந்து கைபர் கணவாய் வழியாக இந்தியா மீது படையெடுப்பதிலும் ஒரு முக்கியப் பங்காற்றியது. 

## வரலாறு

### மங்கோலியப் பேரரசு
குவாரசமியா மீதான மங்கோலியப் படையெடுப்பின் போது, இப்பகுதியைச் செங்கிஸ் கான் வடகிழக்கு திசையிலிருந்து தாக்கினர். பெரும் மங்கோலியப் பேரரசை உருவாக்கியதன் பல படையெடுப்புகளில் ஒன்றாக இது அமைந்தது. காபுல், காந்தாரம், ஜலாலாபாத் மற்றும் பிற நகரங்களில் இவரது இராணுவங்கள் பல்லாயிரக்கணக்கானோரைப் படுகொலை செய்தன. செங்கிஸ்கான் மங்கோலியாவிற்குத் திரும்பிய பிறகு, எல்மந்து பகுதியில் ஒரு கிளர்ச்சி ஏற்பட்டது. இக்கிளர்ச்சியைச் செங்கிஸ் கானின் மகனும் அடுத்த பெரிய கானுமாகிய ஒக்தாயி கான் இரக்கமின்றி ஒடுக்கினார். 1222ஆம் ஆண்டு, காசுனி மற்றும் எல்மாந்திலிருந்த அனைத்து ஆண்களும் கொல்லப்பட்டனர். பெண்கள் அடிமைப்படுத்தப்பட்டு விற்கப்பட்டனர். இதற்குப் பிறகு, தூரத்திலிருந்த தென்கிழக்குப் பகுதியைத் தவிர ஆப்கானித்தானின் மற்ற அனைத்துப் பகுதிகளும் மங்கோலிய ஆட்சியின் கீழ் ஈல்கானரசு அல்லது சகதாயி கானரசின் பகுதிகளாக இருந்தன. 

மங்கோலிய மற்றும் துருக்கியப் படையெடுப்பாளர்களின் வழித்தோன்றல்கள் எனக் கசாரா மக்கள் கருதப்படுகின்றனர். எனினும் இது விவாதத்திற்குரியதாக உள்ளது. ஏனெனில், கசாரா மக்களைப் பற்றிய முதல் குறிப்பானது 16ஆம் நூற்றாண்டில் பாபுரால் கொடுக்கப்பட்டது. தற்போதைய ஆப்கானித்தானின் சியாவைப் பினபற்றுபவர்களில் பெரும்பாலானவர்கள் கசாரா மக்களாக இருக்கின்றனர். மேலும் ஆப்கானித்தானின் பெரும்பாலான பகுதிகளுக்கு மங்கோலிய மற்றும் துருக்கியத் தலைவர்களின் பெயர்கள் சூட்டப்பட்டுள்ளன. காந்தகார் மாகாணத்தின் மயவந்து மாவட்டத்தில் உள்ள பாந்தி தைமூர் என்ற இடம். இதன் பொருள், "தைமூரின் வளாகம்" என்பதாகும். 21ஆம் நூற்றாண்டில் மேற்கு நாடுகளின் படையெடுப்புக் காலம் முழுவதும் தாலிபான்களிடமிருந்து எப்போதுமே கைப்பற்றப்படாத ஒரே மாவட்டம் இது மட்டும் தான். வர்தகு மாகாணத்தின் ஜாகடு மாவட்டம், சகதாயி கானரசுக்கு மதிப்பளிப்பதற்காக இவ்வாறு பெயரிடப்பட்டது. ஷா வாலி கோத்து மாவட்டத்தில் உள்ள வெச் படு கிராமம், இது படு கானுக்குப் பிறகு பெயரிடப்பட்டது. 
[வலது|thumb|190x190px|சூலை 24, 2004 அன்று அமெரிக்க வீரர்கள் ஒரு படைக்கரட்டுந்தை [சி.எச்.-47 சினூக் உலங்கூர்தி மூலம் தொங்கவிட்டுத் தூக்கிச் செல்ல பாக்ராமில் தயார் செய்கின்றனர்.]]

## மேலும் காண்க

* ஆப்கானித்தான் 
* ஆப்கானித்தானின் வரலாறு

## உசாத்துணை

பகுப்பு:ஆப்கானித்தான் படையெடுப்புகள்
மைக்ரோகைலா சக்கரபாணி

***மைக்ரோகைலா சக்கரபாணி*** (*Microhyla chakrapanii*) என்பது மைக்ரோகைலிடே குடும்பத்தில் உள்ள ஒரு தவளைச் சிற்றினம் ஆகும். இது அந்தமான் தீவுகளில் மட்டுமே காணப்படும் அகணிய உயிரி. இது **மாயபந்தர் அரிசி தவளை**, **சக்கரபாணி கூர்வாய் தவளை** மற்றும் **பக்கவாட்டு பட்டை தவளை** என்றும் அழைக்கப்படுகிறது. உருவவியல் அடிப்படையில் *மைக்ரோகைலா அச்சடினா* குழுவுடன் தொடர்புடையது எனப் பரிந்துரைத்தாலும், மூலக்கூறு தரவு இதை *மைக்ரோகைலா பிசிப்சு* குழுவில் வைக்கிறது. *மைக்ரோகைலா மைமென்சிங்ஹென்சிசு* இதன் நெருங்கிய உறவினராக உள்ளது.

## விளக்கம்
முதிர்ச்சியடைந்த ஆண் தவளை  நீளமுடையது. இதன் உடல் மிதமான தடிமனாக இருக்கும். மூக்கு வட்டமானது. செவிப்பறைச் சவ்வு தெரிவதில்லை. விரல் நுனிகளில் வட்டுகள் இல்லை; அதேசமயம் கால்விரல்கள் தனித்தனி வட்டுகளைக் கொண்டுள்ளன. கால்விரல்களுக்கு அடித்தள வலை உள்ளது. மென்மையான தோலினை உடைய இத்தவளையின் தொண்டை, மார்பு மற்றும் வயிற்றின் ஒரு பகுதி கரடுமுரடாக இருக்கும். முதுகுபுறம் பழுப்பு கலந்த சாம்பல் நிறத்தில் இருக்கும். தோள்பட்டை மட்டத்தில் நடு முதுகுபுறக் கோட்டின் இருபுறமும் இரு கருமையான திட்டுகளும், இவற்றுக்குப் பின்னால் மற்றொரு இணை அகன்ற, அடைப்புக்குறி வடிவத் திட்டுகளும் உள்ளன. பக்கவாட்டு பட்டைகள் மூக்கின் நுனியிலிருந்து கிட்டத்தட்ட இடுப்பு வரை நீண்டு இரண்டு பக்கங்களிலும் காணப்படும்.

## பரவல்
*மைக்ரோகைலா சக்கரபாணி* வடக்கு அந்தமான், நடு அந்தமான், தெற்கு அந்தமான், ரட்லாண்ட், சிறிய அந்தமான், நீளத்தீவு மற்றும் நீள் தீவு ஆகிய பகுதிகளிலிருந்து அறியப்படுகிறது.

## வாழ்விடமும் பாதுகாப்பும்
*மைக்ரோகைலா சக்ரபாணி* புதைந்து வாழ்பவை.  பெரும்பாலான மாதிரிகள் தற்காலிக குளங்கள் மற்றும் குட்டைகளின் ஓரங்களில் புற்களின் கீழ் காணப்படுகின்றன. பெரும்பாலும் இரண்டாம் நிலை காடுகளில் இனப்பெருக்க காலத்தில், பொதுவாக நவம்பர் மாதத்தில் இதனைக் காணலாம். இது நெல் வயல்களிலும் பசுமைமாறாக் காடுகளிலும் பதிவாகியுள்ளது. 

2004ஆம் ஆண்டு மேற்கொள்ளப்பட்ட மதிப்பீட்டின்படி, இந்த சிற்றினமானது பன்னாட்டு இயற்கைப் பாதுகாப்புச் சங்கத்தின் செம்பட்டியலில் அச்சுறுத்தப்பட்ட உயிரினங்களின் பட்டியலில் தரவுகள் போதாது எனப் பட்டியலிடப்பட்டுள்ளது. இது வடக்கு அந்தமானில் உள்ள மாயாபந்தரில் மட்டுமே அறியப்பட்டுள்ளது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:தவளைகள்
பகுப்பு:இந்திய அகணிய உயிரிகள்
வாய்ப்பியனார்

**வாய்ப்பியனார்** யாப்பிலக்கணம் பாடிய புலவர்களில் ஒருவர். யாப்பருங்கலம் என்னும் நூலின் விருத்தியுரையில் இவரது பாடல்கள் மேற்கோள்களாகத் தரப்பட்டுள்ளன.  இவரது நூல் **வாய்ப்பியம்**. இவரது நூற்பாக்களில் சில எடுத்துக்காட்டாகத் தரப்படுகின்றன. 
## நூற்பா
பாலை குறிஞ்சி மருதம் செவ்வழி என
நால்வகைப் **பண்ணா** நவின்றனர் புலவர்

விளரி யாழோடு ஐந்தும் ஆகும் 

பண் சர்வாகப் பரந்தன எல்லாம் 
திண் **திறம்** என்ப திறன் அறிந்தோரே

## மேற்கோள்

பகுப்பு:யாப்பிலக்கணம்
வாழப்பள்ளி செப்பேடு

thumb|446x446px| வாழப்பள்ளி செப்பேடு (கி.பி 9 ஆம் நூற்றாண்டு)
[thumb|200x200px| [வாழப்பள்ளி கோவில்|வாழப்பள்ளி மகா சிவன் கோவில்]]
[thumb|200x200px| [தஞ்சாவூர் பெருவுடையார் கோவிலில் சேரமான் பெருமாள் நாயனாரின் உருவம்]]
**வாழப்பள்ளி செப்பேடு**  (*Vazhappally copper plate*, கி.பி. 882/83 கி.பி.  ) என்பது தென்னிந்தியாவின் கேரள மாநிலத்தில் உள்ள வாழப்பள்ளியில் கிடைத்த செப்பேடாகும். இது மலையாள மொழியில் எழுதப்பட்ட செப்பேடு என கேரள அறிஞர்கள் கூறுகின்றனர்.   அண்மைய ஆய்வின்படி இதன் காலம் கி. பி 882/83 என்று தெரியவருகிறது. 

ஒரே செப்பேட்டின் இரு பக்கங்களிலும் (பக்கத்துக்கு ஐந்து வரிகளுடன்) சில கிரந்த எழுத்துக்களுடன் வட்டெழுத்து வடிவத்தில் மலையாளத்தின் ஆரம்ப வடிவத்தில் பொறிக்கப்பட்டுள்ளது எனப்படுகிறது. செப்பேட்டின் உள்ளடக்கம் முழுமையற்றதாக உள்ளது.  இந்த செபேடு சங்கனாச்சேரிக்கு அருகில் உள்ள தலமணா இல்லத்தில் இருந்து வி. சினிவாச சாஸ்திரி என்பவரால் கண்டுபிடிக்கப்பட்டது.  இந்த செப்பேடு திருவல்லா மூவிடத்து மடத்திற்கு சொந்தமானது. 

இந்த செப்பேடு சேர பெருமாள் மன்னன் இராம ராஜசேகரனின் (கி.பி. 882/83) பன்னிரண்டாம் ஆட்சியாண்டில் வெளியிடப்பட்டது. 

* இராஜசேகர மன்னன் "ஸ்ரீ, ராஜா ராஜாதிராஜ, பரமேஸ்வர பட்டாரக, ராஜசேகர தேவர்" மற்றும் "பெருமாள் அடிகள்" என்று விவரிக்கப்படுகிறார். 
* திருவாட்டுவாய் பதினெட்டு நாட்டாரும் வாழைப்பள்ளி ஊராரும் கூடி மன்னர் ராஜசேகரன் முன்னிலையில் திருவட்டுவாய் கோயிலில் நாள் வழிபாட்டிற்கு நிலம் வழங்குவது தொடர்பாக கோயில் குழுவினரின் முடிவு குறித்து செப்பேடு விவரிக்கிறது.  
* கோயிலில் நாள் வழிபாட்டுக்கு இடையூறு செய்பவர்களுக்கு தண்டம் விதிக்கப்பட்டுள்ளது. 
* இச்செப்பேடு வழக்கமாக "ஸ்வஸ்தி ஸ்ரீ" என்று தொடங்குவதற்கு பதில்  "நமச்சிவாய" என்று துவங்குவது புதுமை.  
* செப்பேடு "தினாரா" என்ற நாணயத்தையும் குறிப்பிடுகிறது. 

வாழப்பள்ளி செப்பேட்டில் உள்ள வட்டெழுத்துக்கள், ஜட்டில வர்மன் பராந்தக பாண்டியனின் சென்னை அருங்காட்சியகச் செப்பேட்டுடன் ஒத்து உள்ளதாக குறிப்பிடப்படுகின்றது. ஏட்டில் உள்ள கிரந்த எழுத்துக்கள் காசாகுடி மற்றும் பிற ஆரம்பகால பல்லவ மானியங்களின் பிந்தைய  தன்மையைக் கொண்டுள்ளது. இந்த ஏடு கொல்லம்  சிரியன் செப்பேடு  (கி.பி 9 ஆம் நூற்றாண்டின் நடுப்பகுதி) எழுத்துகள் மற்றும் மொழியை ஒத்திருக்கிறது.  

சேர பெருமாள் மன்னன் இராஜசேகரன் பொதுவாக  சைவ ( நாயன்மார் ) புலவர்-பாடகர் சேரமான் பெருமாள் நாயனாருடன் இணைத்து அறிஞர்களால் அடையாளம் காணப்படுகிறார். 

## வரிகள்

## பொருள்
"வாழப்பள்ளி முருகன் கோவிலில் நித்ய நிதானம் சரியாக தொடரவில்லை என்றால், சேர பேரரசர் குலசேகர ராஜசேகரப் பெருமான் இதற்குக் காரணமானவர்களுக்கு தண்டம் விதித்து தண்டிப்பார்"

## மேற்கோள்கள்

பகுப்பு:சேரர்
பகுப்பு:கேரள வரலாறு
பகுப்பு:செப்பேடுகள்
தொல்காப்பிய அகத்தியம் உடையார்

அகத்தியர், தொல்காப்பியர் ஆகியோர் தமிழுக்கு இலக்கணம் செய்த புலவர்கள். இவர்களைப் போலவே **தொல்காப்பிய அகத்தியம் உடையார்** என்னும் புலவரும் இலக்கணம் செய்தவர். யாப்பருங்கலம் நூலின் விருத்தியுரை இவரைக் குறிப்பிட்டு இவரது நூற்பா ஒன்றனை மேம்கோளாகக் காட்டுகிறது.  

:வாகை பாடாண் பொதுவியல் திணை எனப்
:கோகிய மூன்றும் புறப்புறப் பொருளே
என்பது இவர் நூற்பா.

புறப்பொருள் வெண்பாமாலை நூல் காட்டும் வெட்சி, கரந்தை, வஞ்சி, காஞ்சி, உழிஞை, நொச்சி, தும்பை - என்னும் ஏழு திணைகளும் புறத்திணைகள். இவற்றை அடுத்து அந்த நூலில் காட்டப்பட்டுள்ள வாகைத்திணை, பாடாண் திணை, பொதுவியல் திணை ஆகிய மூன்று திணைகளை இந்த நூற்பா **புறப்புறம்** என்று பிரித்துக் காட்டுகிறது. 

தொல்காப்பியத்தில் இத்தகைய பாகுபாடு இல்லை. எனவே இந்தத் தொல்காப்பிய அகத்தியம் உடையார் காலம் புறப்பொருள் வெண்பாமாலை காலத்துக்குப் பிற்பட்டது. 

## மேற்கோள்

பகுப்பு:இலக்கண நூல்கள்
2022 இந்திய தேசிய விளையாட்டுப் போட்டிகள்

**2022 இந்திய தேசிய விளையாட்டுப் போட்டிகள்** (*2022 National Games of India*) இந்தியாவில் நடத்தப்பட்டு வரும் தேசிய விளையாட்டுப் போட்டிகளின் 36 ஆவது பதிப்பாகும். குசராத்து மாநிலத்தில் உள்ள அகமதாபாத்து, காந்திநகர், சூரத்து, வடோதரா, ராச்கோட்டு மற்றும் பவநகர் ஆகிய இடங்களில் செப்டம்பர் 27 முதல் அக்டோபர் 10 ஆம் தேதிகளுக்கு இடையில் நடைபெறுகிறது. குசராத்து 2022 என்ற பெயராலும் அழைக்கப்படுகிறது.
## பங்கேற்கும் அணிகள்
இந்தியாவின் அனைத்து 28 மாநிலங்கள் மற்றும் எட்டு ஒன்றியப் பிரதேசங்களில் இருந்தும் இந்திய ஆயுதப் படைகளைப் பிரதிநிதித்துவப்படுத்தும் அணியிலிருந்தும் அணிகள் இப்போட்டிகளுக்கு எதிர்பார்க்கப்படுகின்றன. புதிய ஒன்றியப் பிரதேசங்களான லடாக், தாத்ரா நகர் அவேலி மற்றும் தியூ தாமன் ஆகியவையும் இந்த தேசிய விளையாட்டுப் போட்டிகளில் அறிமுகமாகும் என்று எதிர்பார்க்கப்படுகிறது. ஜனவரி 2020 ஆம் ஆண்டு சனவரி மாதத்தில் கையொப்பமிடப்பட்ட ஒப்பந்தத்தின் விதிமுறைகளின்படி, போடோலாந்து பிராந்தியப் பகுதிக்கு தேசிய அளவிலான விளையாட்டு நிகழ்வுகளில் பங்கேற்க உரிமை வழங்கப்பட்டது. எனவே போடோலாந்தை பிரதிநிதித்துவப்படுத்தும் அணியும் இந்த விளையாட்டுகளில் பங்கேற்கலாம் என்று எதிர்ப்பார்க்கப்படுகிறது. 

*  அந்தமான் நிக்கோபார் தீவுகள்
*  ஆந்திரப் பிரதேசம்
*  அருணாசலப் பிரதேசம்
*  அசாம்
*  பீகார்
*  சண்டிகர்
*  சத்தீசுகர்
*  தாத்ரா & நகர் ஹவேலி மற்றும் தாமன் & தியூ
*  தில்லி 
*  கோவா (மாநிலம்)
*  குசராத்து
*  அரியானா
*  இமாச்சலப் பிரதேசம்
*  சம்மு காசுமீர் 
*  சார்க்கண்டு
*  கருநாடகம்
*  கேரளம்
*  லடாக் 
*  இலட்சத்தீவுகள்
*  மத்தியப் பிரதேசம்
*  மகாராட்டிரம்
*  மணிப்பூர்
*  மேகாலயா
*  மிசோரம்
*  நாகாலாந்து
*  ஒடிசா
*  புதுச்சேரி
*  பஞ்சாப்
*  ராஜஸ்தான்
*  இந்திய ஆயுதப்படை கட்டுப்பாட்டு வாரியம்
*  சிக்கிம்
*  தமிழ்நாடு
*  தெலங்காணா
*  திரிபுரா
*  உத்தரப் பிரதேசம்
*  உத்தராகண்டம்
*  மேற்கு வங்காளம்

## போட்டிகள் நடைபெறும் இடங்கள்
*அகமதாபாத்து, காந்திநகர், சூரத், வடோதரா, ராச்கோட்டு மற்றும் பவநகர் ஆகிய நகரங்களில் விளையாட்டுகள் நடைபெறும்.
*தொடக்கம் மற்றும் முடிவு விழாக்கள் குசராத்து மாநிலம் அகமதாபாத்திலுள்ள நரேந்திர மோடி விளையாட்டரங்கத்தில் நடைபெறுகின்றன.

## விளையாட்டுகள்
தடகளப் போட்டிகள், வளைதடிப் பந்தாட்டம், கால்பந்தாட்டம், கைப்பந்தாட்டம், தென்னிசு, மேசைப்பந்தாட்டம், யுடோ, மற்றும்  சடுகுடு, கோ-கோ, மல்லர் கம்பம், யோகாசனம் போன்ற விளையாட்டுகளில் போட்டிகள் நடைபெறுகின்றன.

## மேற்கோள்கள்

பகுப்பு:2022 நிகழ்வுகள்
பகுப்பு:விளையாட்டுப் போட்டிகள்
கிருஷ்ணாபுரம்

**கிருஷ்ணாபுரம்** (*Krishnapuram*) என்ற பெயரில் உள்ள கட்டுரைகள்

## ஊர்கள்
* கிருஷ்ணபுரம், விஜயநகர மாவட்டம், ஆந்திரப் பிரதேசம்
* கிருஷ்ணாபுரம், கிருஷ்ணா மாவட்டம், ஆந்திரப் பிரதேசம்
* கிருஷ்ணாபுரம், ஆலப்புழா மாவட்டம், கேரளம்
* கிருஷ்ணபுரம், திரிச்சூர், கேரளா
* கிருஷ்ணாபுரம் ஊராட்சி, தஞ்சாவூர், தமிழ்நாடு
* கிருஷ்ணாபுரம், தஞ்சாவூர் மாவட்டம், தமிழ்நாடு
* கிருஷ்ணாபுரம், தருமபுரி மாவட்டம், தமிழ்நாடு
* கிருஷ்ணாபுரம், விருதுநகர் மாவட்டம், தமிழ்நாடு
* கிருஷ்ணாபுரம் புதூர் கோயமுத்தூர் மாவட்டம், தமிழ்நாடு
* கிருஷ்ணாபுரம் - மகாராட்டிரத்தின், நாந்தேடு மாவட்டத்தில் உள்ள கிருஷ்னூர் கிராமத்தின் அசல் பெயர்

## கோயில்கள்
* கிருஷ்ணாபுரம் வெங்கடாசலபதி கோயில், திருநெல்வேலி மாவட்டம், தமிழ்நாடு
* கிருஷ்ணாபுரம் கிருஷ்ணேஸ்வரமுடையார் கோயில், திருநெல்வேலி மாவட்டம், தமிழ்நாடு
* கிருஷ்ணாபுரம் ஜெயவீர அபயஹஸ்த ஆஞ்சநேயர் கோயில், திருநெல்வேலி மாவட்டம், தமிழ்நாடு
* கிருஷ்ணாபுரம் கோபால நாச்சியம்மன் கோயில், தருமபுரி மாவட்டம், தமிழ்நாடு
* கிருஷ்ணாபுரம் முக்கிய பிராணசாமி கோயில், தருமபுரி மாவட்டம், தமிழ்நாடு
* கிருஷ்ணாபுரம் கன்னிமன்னார்சாமி கோயில், விழுப்புரம் மாவட்டம், தமிழ்நாடு

## வேறு
* கிருஷ்ணாபுரம் அரண்மனை, கேரளத்தில் உள்ள அரண்மனை
தேசிய பார்வர்டு பிளாக்கு

**தேசிய பார்வர்டு பிளாக்கு** (*Desiya Forward Bloc*) என்பதுஇந்தியாவின் தமிழ்நாடு மாநிலத்தில் உள்ள ஒரு அரசியல் கட்சி ஆகும். பி. டி. அரசகுமார் இக்கட்சியின் நிறுவனர் தலைவராகவும், எஸ். ஆர். தேவர் இதன் தமிழ்நாடு மாநிலத் தலைவராகவும் இருந்தனர். இக்கட்சியின் தலைமையகம் சென்னையில் உள்ளது. பி. டி. குமார் பாரதிய ஜனதா கட்சியில் இணைந்து பின்னர் திமுகாவில் சேர்ந்தார்.

2014 இந்தியப் பொதுத் தேர்தலில் இக்கட்சி நான்கு வேட்பாளர்களை நிறுத்தி 17,474 வாக்குகளைப் பெற்றது.

## மேற்கோள்கள்

பகுப்பு:தமிழக அரசியல் கட்சிகள்
பிஎஸ்எல்வி-சி53

**பிஎஸ்எல்வி-சி53** (PSLV-C53) என்பது முனைய துணைக்கோள் ஏவுகலத்தின்  (பிஎஸ்எல்வி)  55வது மற்றும் *பிஎஸ்எல்வி-கோர் அலோன்* வகையின் 15ஆம் திட்டம் ஆகும். PSLV-C53 என்பது நியூஸ்பேஸ் இந்தியா லிமிடெட்டின் வணிகப் பயன்பாட்டிற்காக அனுமதிக்கப்பட்ட இரண்டாவது திட்டம் ஆகும்.

## விவரங்கள்
PSLV-C53 ஆனது இந்தியாவின் ஆந்திரப் பிரதேசத்தில் உள்ள ஸ்ரீஹரிக்கோட்டாவில் உள்ள சதீஷ் தவான் விண்வெளி மையத்தின் இரண்டாவது ஏவுதளத்தில் இருந்து அதன் உள்ளக அமைவடிவாக்கத்தில்  ஏவப்படும். இது DS-EO, NeuSAR மற்றும் SCOOB-1 ஆகிய மூன்று முதன்மை தாங்குசுமைகளைக் கொண்டு செல்லும்.  

## ஏவுதல் கால அட்டவணை

ஸ்ரீஹரிக்கோட்டாவில் உள்ள சதீஷ் தவான் விண்வெளி மையத்தில் உள்ள இரண்டாவது ஏவுதளத்தில் இருந்து 30 சூன் 2022 அன்று 12:32 (UTC) மணிக்கு PSLV-C53 ஏவப்பட்டது.  

## சான்றுகள்


பகுப்பு:இந்திய செயற்கைக்கோள்கள்
பகுப்பு:முனைய துணைக்கோள் ஏவுகலம்
அரசு கலை அறிவியல் கல்லூரி, ஏரியூர்

**ஏரியூர் அரசு கலை அறிவியல் கல்லூரி** (*Government Arts and Science College, Eriyur*) என்பது தருமபுரி மாவட்டம், பென்னாகரம் வட்டம், ஏரியூரில் தமிழக அரசால் நடத்தப்படும் ஒரு கலை மற்றும் அறிவியல் கல்லூரியாகும். இக்கல்லூரி  2022 சூலை மாதம் தமிழக அரசால் துவக்கப்பட்டது. இக்கல்லூரி சேலம், பெரியார் பல்கலைக்கழகத்தின் இணைவு பெற்ற கல்லூரி ஆகும். தற்போது தற்காலிகமாக  அரசு ஆண்கள் மேல்நிலைப்பள்ளியில் இயங்கிவருகிறது. 2022-23 கல்வி ஆண்டு முதல் செயல்படும் இக்கல்லூரியில் முதல் ஆண்டில் ஐந்து பாடப்பிரிவுகள் துவக்கப்பட்டுள்ளன.
## பாடப்பிரிவுகள்
### இளங்கலை
* தமிழ்,
* ஆங்கிலம்
* இளம் அறிவியல் கணிதம்
* கணினி அறிவியல், 
* வணிகவியல்
* இயற்பியல்

## இதனையும் காண்க
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

## மேற்கோள்கள்

## வெளியிணைப்புகள்

பகுப்பு:தருமபுரி மாவட்டத்திலுள்ள அரசினர் கலைக் கல்லூரிகள்
மங்கோலிய வில்

thumb|அண். 1280ல் வரையப்பட்ட இந்த ஓவியமானது, அதன் மேல் இடது மூலையில், ஒரு வில்லாளர் குதிரையிலிருந்து ஒரு பாரம்பரிய மங்கோலிய வில் மூலம் அம்பெய்வதைச் சித்தரிக்கிறது.
**மங்கோலிய வில்** என்பது ஒரு வகை வளைந்த கலப்பு வில் ஆகும். இது மங்கோலியாவில் பயன்படுத்தப்பட்டது. "மங்கோலிய வில்" என்பது இரண்டு வகை வில்களைக் குறிக்கும். 17ஆம் நூற்றாண்டு முதல் மங்கோலியாவில் இருந்த பெரும்பாலான பாரம்பரிய வில்களுக்குப் பதிலாக அதே போன்ற மஞ்சு வில்கள் பயன்படுத்தப்பட்டன. [இடது|thumb|300x300px|மங்கோலியப் படையெடுப்புக் காலத்தின்போது பயன்படுத்தப்பட்ட பழைய [கலப்பு வில்|கலப்பு வில்லுடன் குலாகு கான். இது அளவில் சிறியதானது.  ]]
[வலது|thumb|300x300px|[மங்கோலியர்|மங்கோலிய வில்லாளர் பற்றிய ஒரு தைமூரிய அரசமரபுக் காலச் சித்தரிப்பு. (கீழ் வலதில் கையொப்பமிடப்பட்டுள்ளது: முகம்மது இப்னு மகமுது ஷா அல் கயாம், 15ஆம் நூற்றாண்டின் ஆரம்பம்).]]
வலது|thumb|236x236px|மங்கோலியப் படையெடுப்பின் போது ஏற்ற வில்வித்தைக்குத் தகுந்த ஒரு சிறிய வில்லை மங்கோலியக் குதிரைப் படையினர் பயன்படுத்தினர்.

## மேலும் காண்க

* கலப்பு வில்
* ஏற்ற வில்வித்தை

## உசாத்துணை

பகுப்பு:மங்கோலியாவின் வரலாறு
பகுப்பு:விற்கள்
அரசு கலை அறிவியல் கல்லூரி, திருக்காட்டுப்பள்ளி

**அரசு கலை அறிவியல் கல்லூரி, திருக்காட்டுப்பள்ளி** (*Government Arts and Science College, Thirukattupalli*) என்பது தஞ்சாவூர் மாவட்டம், திருக்காட்டுப்பள்ளியில் தமிழ்நாடு அரசால் நடத்தப்படும் ஒரு கலை மற்றும் அறிவியல் கல்லூரியாகும். இக்கல்லூரி 07.07.2022  தமிழக அரசால் தொடங்கப்பட்டது. இக்கல்லூரி முதலில் தற்காலிகமாக பூதலூர் பழைய ஊராட்சி ஒன்றிய அலுவலகத்தில் இயங்கிவருகிறது. முதல் ஆண்டில் ஐந்து பாடப்பிரிவுகள் துவக்கப்பட்டுள்ளன.

## தற்காலிக இடம்
இக்கல்லூரி தற்காலிகமாக பூதலூர் ஊராட்சி ஒன்றிய பழைய அலுவலகத்தில் 2022-23 கல்வியாண்டு முதல் செயல்படுகிறது. திருக்காட்டுப்பள்ளி அரசு கலை மற்றும் அறிவியல் கல்லூரிக்கு ஒதுக்கப்பட்ட ரூ. 25 கோடி நிதியில் கட்டிடப் பணிகள் முடிவடைந்ததும் கல்லூரி புதிய கட்டிடத்திலிருந்து செயல்படும்.

## பாடப்பிரிவுகள்

### இளங்கலை
* தமிழ்,
* ஆங்கிலம்

### அறிவியல்
* கணினி அறிவியல்

### வணிகவியல்
* வணிகவியல்
* வணிகநிர்வாகவியல்

## இதனையும் காண்க
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

## மேற்கோள்கள்

## வெளியிணைப்புகள்
பகுப்பு:தஞ்சாவூர் மாவட்டத்திலுள்ள அரசினர் கலைக் கல்லூரிகள்
பகுப்பு:பெரியார் பல்கலைக்கழக இணைவுக்கல்லூரிகள்
சுப்பிரமணியசுவாமி கோயில், எட்டுக்குடி

**சுப்பிரமணிய சுவாமி கோயில்** தமிழ்நாட்டில் நாகப்பட்டினம் மாவட்டத்தில் எட்டுக்குடி என்னும் ஊரில் அமைந்துள்ள முருகன் கோயிலாகும்.

## அமைவிடம்
இக்கோயில் திருவாரூர்-வேதாரண்யம் பேருந்து வழித்தடத்தில் திருவாரூரில் இருந்து சுமார் 25 கி.மீ. தொலைவில் உள்ளது.  நாகப்பட்டினம்-திருத்துறைப்பூண்டி சாலையில் சீராவட்டம் பாலம் என்ற இடத்தில் இறங்கி எட்டுக்குடி செல்லும் பாதையில் சுமார் 2 கி.மீ. சென்றும் இத்தலத்தை அடையலாம்.

## சன்னதிகள்
இக்கோயிலில் கணபதி, ஜுரதேவர், சீனிவாச சௌந்திரராஜப்பெருமாள், ஆஞ்சநேயர், மனோன்மணி அம்மை, அய்யப்பன், மகாலட்சுமி, நவக்கிரகங்கள், சனி பகவான், பைரவர் ஆகியோருக்கான சன்னதிகள் உள்ளன. வான்மீகர் என்ற சித்தர் இங்கு சமாதியானதாகக் கூறுவர்.  மூலவர் கருவறையில் முருகன், வள்ளி தெய்வானையுடன் மயில்மீது அமர்ந்துள்ளார். மூலவர் அமர்ந்துள்ள மயில் சிற்பத்திற்கு ஆதாரமாக தரையின்மீதுள்ள அதன் இரு கால்கள் உள்ளன.  முருகன் சன்னதிக்கு வலது புறத்தில் லிங்கத்திருமேனியை கருவறையில் கொண்ட சௌந்தரேசுவரர் சன்னதியும், இடது புறத்தில் இறைவி ஆனந்தவல்லி அம்மன் சன்னதியும் உள்ளன. கோயிலின் முன்பாக கோயில் குளம் உள்ளது.

## விழாக்கள்
இக்கோயிலில் சஷ்டி விரதத்தையும், கவுரி விரதத்தையும் ஒன்றுசேர கடைபிடிப்பது சிறப்பாகக் கருதப்படுகிறது. சித்ரா பௌர்ணமி, கந்த சஷ்டி, வைகாசியில் நாளும் ஒரு விழா, கார்த்திகை மாதத்தில் சிறப்பு பூசை உள்ளிட்டவை கொண்டாடப்படுகின்றன.

## நடை நேரம்
இக்கோயில் காலை 4.30 முதல் நடுப்பகல் 12.00 மணி வரையும், மாலை 4.30 மணி முதல் இரவு 8.30 மணி வரையிலும் வழிபாட்டிற்காகத் திறந்திருக்கும்.

## மேற்கோள்கள்

## வெளியிணைப்புகள்
* 800 ஆண்டுகள் பழமை வாய்ந்த எட்டுக்கு முருகன், கோபுர தரிசனம், எட்டுக்குடி, 19 ஆகஸ்டு 2020 
* அருள்மிகு சுப்பிரமணிய சுவாமி திருக்கோவில், எட்டுக்குடி - 610 212, இணையதளம் 

## புகைப்படத்தொகுப்பு

File: Ettukkudisubramaniaswamytemple2.jpg|கொடி மரம் 
File: Ettukkudisubramaniaswamytemple3.jpg|மூலவர் விமானம்
File: Ettukkudisubramaniaswamytemple4.jpg|கோயில் குளம்
File: Ettukkudisubramaniaswamytemple5.jpg|நுழைவாயில்
File: Ettukkudisubramaniaswamytemple6.jpg|சௌந்திரேஸ்வரர் சன்னதி நுழைவாயில்
File: Ettukkudisubramaniaswamytemple7.jpg|சௌந்திரேஸ்வரர் விமானம்


பகுப்பு:நாகப்பட்டினம் மாவட்டத்திலுள்ள முருகன் கோயில்கள்
அரசு கலை அறிவியல் கல்லூரி, வால்பாறை

**வால்பாறை அரசு கலை அறிவியல் கல்லூரி** (*Government Arts and Science College, Valparai*) என்பது தென்னிந்தியாவில், தமிழ்நாட்டின்,  கோயம்புத்தூர்  மாவட்டம், வால்பாறையில் தமிழக அரசால் நடத்தப்படும் ஒரு கலை மற்றும் அறிவியல் கல்லூரியாகும். இக்கல்லூரி  2006 ஆண்டு தமிழக அரசால் துவக்கப்பட்டது. இது கோயம்புத்தூர் பாரதியார் பல்கலைக்கழகத்தில் இணைவு பெற்ற கல்லூரி ஆகும்.
## பாடப்பிரிவுகள்
### இளங்கலை
* தமிழ்
* ஆங்கிலம்

### இளநிலை அறிவியல்
* கணிதம்
* கணினி அறிவியல் 
* தகவல் தொழில்நுட்பவியல்
* கணிப்பொறி பயன்பாடு

### இளநிலை வணிகம்
* வணிகவியல் (கணினி பயன்பாடு)
* வணிகவியல்
* வணிக நிர்வாகம்

## இதனையும் காண்க
* தமிழ்நாடு அரசு கலை மற்றும் அறிவியல் கல்லூரிகள் பட்டியல்
* கிருட்டிணகிரி மாவட்டத்தில் உள்ள கல்வி நிலையங்கள்

## மேற்கோள்கள்

## வெளியிணைப்புகள்
பகுப்பு:நீலகிரி மாவட்டத்திலுள்ள அரசினர் கலைக் கல்லூரிகள்
பகுப்பு:பாரதியார் பல்கலைக்கழக இணைவுக்கல்லூரிகள்
அரசு மகளிர் கலை அறிவியல் கல்லூரி, கூத்தாநல்லூர்

**அரசு மகளிர் கலை அறிவியல் கல்லூரி, கூத்தாநல்லூர்** (*Government Women's Arts and Science College, Kuthanallur*) என்பது திருவாரூர் மாவட்டம், கூத்தாநல்லூரில் தமிழ்நாடு அரசால் நடத்தப்படும் மகளிருக்கான ஒரு கலை மற்றும் அறிவியல் கல்லூரியாகும். இக்கல்லூரி 2022 சூலை மாதம் தமிழக அரசால் துவக்கப்பட்டது. இக்கல்லூரி முதலில் தற்காலிகமாக ஜாமியா அரசு உதவிபெறும் பள்ளியில் இயங்கிவருகிறது. 2022-23 கல்வி ஆண்டு முதல் செயல்படும் இக்கல்லூரியில் முதல் ஆண்டில் ஐந்து பாடப்பிரிவுகள் துவக்கப்பட்டுள்ளன.

## பாடப்பிரிவுகள்
### இளங்கலை
* தமிழ்,
* ஆங்கிலம்

### இளநிலை அறிவியல்
* கணிதம்
* கணினி அறிவியல்

### இளநிலை
* வணிகவியல்

## இதனையும் காண்க
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

## மேற்கோள்கள்

## வெளியிணைப்புகள்
பகுப்பு:திருவாரூர் மாவட்டத்திலுள்ள அரசினர் கலைக் கல்லூரிகள்
பகுப்பு:திருவாரூர் மாவட்டத்திலுள்ள மகளிர் பல்கலைக்கழகங்களும் கல்லூரிகளும்
கொங்குநாடு மக்கள் கட்சி

**கொங்குநாடு மக்கள் கட்சி** (*Kongunadu Makkal Katchi*) என்பது இந்தியாவில் தமிழ்நாட்டில் உள்ள ஒரு அரசியல் கட்சி ஆகும். இது வெள்ளாள கவுண்டர் சாதியை அடிப்படையாகக் கொண்டது. 2001 தமிழ்நாடு சட்டப் பேரவைத் தேர்தலுக்கு முன்னதாகவே இக்கட்சி நிறுவப்பட்டது.

ஏ. எம். ராஜா தலைமையில் இக்கட்சி உள்ளது. கொங்கு வெள்ளாள கவுண்டர் மன்றத்தின் அரசியல் பிரிவாக இக்கட்சி செயல்படுகிறது.

2001 தமிழ்நாடு சட்டமன்றத் தேர்தலில், திராவிட முன்னேற்றக் கழகத்தின் கூட்டணிக் கட்சியாகக் கொங்கு மக்கள் கட்சி போட்டியிட்டது. இக்கட்சிக்கு ஒதுக்கீடு செய்யப்பட்ட பெருந்துறை சட்டமன்றத் தொகுதியில் இக்கட்சி போட்டியிட்டது. இக்கட்சியின் வேட்பாளர் என். கோவிந்தசாமி 40421 வாக்குகள் (32.43%) பெற்றார்.

## மேலும் பார்க்கவும்

* கொங்கு நாடு மாநில இயக்கம்

## மேற்கோள்கள்

பகுப்பு:2000இல் நிறுவப்பட்ட அரசியல் கட்சிகள்
பகுப்பு:தமிழக அரசியல் கட்சிகள்